**7.pielikums**

Atklāta konkursa nolikumam

“Būvuzraudzības pakalpojuma nodrošināšana”,

 ID Nr. RSU-2017/95/AFN-AK

**LĪGUMS Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *[projekts]*

**par būvuzraudzības pakalpojuma nodrošināšanu**

Rīgā, \_\_\_\_\_\_\_\_\_\_\_\_\_\_

**Rīgas Stradiņa universitāte** *(sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”)* tās \_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_, turpmāk – Pasūtītājs, un

**\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_, no otras puses,abi kopā – Puses, saskaņā ar iepirkuma “Būvuzraudzības pakalpojuma nodrošināšana” (iepirkuma identifikācijas Nr. RSU-2017/95/AFN-MI)”, *\_\_ .daļu* *(norāda atbilstoši lēmumam iepirkumā),* turpmāk – Iepirkums, rezultātiem, noslēdz šādu līgumu, turpmāk – Līgums:

1. Līguma priekšmets
	1. Pasūtītājs uzdod un Izpildītājs apņemas sniegt būvuzraudzības pakalpojumus, turpmāk – Pakalpojums, objektā Rīgā, \_\_\_\_\_\_\_\_\_\_\_\_\_ \_\_\_\_\_\_\_\_\_\_\_, (turpmāk – Objekts, izveides būvdarbu ietvaros atbilstoši Līgumam un tehniskajai specifikācijai, turpmāk – Tehniskā specifikācija (Līguma 1.pielikums), \_\_\_\_\_\_\_\_\_\_\_\_gada \_\_\_\_\_.\_\_\_\_\_\_ starp Pasūtītāju un \_\_\_\_\_\_\_\_\_ noslēgtajam līgumam Nr.\_\_\_\_\_\_\_\_\_\_\_\_, turpmāk – Būvdarbu līgums, Objekta būvprojektam, kā arī būvuzraudzību regulējošo Latvijas Republikā saistošo normatīvo aktu prasībām.

**2. Pakalpojuma termiņi un vispārīgie noteikumi**

2.1. Puses vienojas par Pakalpojuma sniegšanu šādās būvdarbu stadijās:

### 2.1.1. Būvdarbu izpilde – visā būvdarbu izpildes laikā līdz Objekta nodošanai ekspluatācijā;

### 2.1.2. Būvdarbu garantijas laikā.

2.2. Pakalpojuma izpildes termiņi:

2.2.1. būvdarbu izpildes stadijā provizoriskais termiņš atbilstoši Būvdarbu līgumā paredzētajam termiņam - \_\_\_\_\_\_\_\_(\_\_\_\_\_\_\_\_\_\_\_) kalendārās nedēļas līdz Objekta nodošanai ekspluatācijā, bet jebkurā gadījumā – ievērojot Līguma 2.1.1. punktā ietverto nosacījumu;

2.2.2. garantijas laikā -\_\_\_\_\_\_\_\_\_ (\_\_\_\_\_\_\_\_\_\_\_\_\_\_) kalendārie mēneši no brīža, kad Objekts ir pieņemts ekspluatācijā*.*

2.3. Izpildītājs uzsāk Pakalpojuma sniegšanu ne vēlāk kā **5 (piecu) kalendāro dienu laikā** no Pasūtītāja Pakalpojuma pieteikuma nosūtīšanas dienas.

2.4. Par Pakalpojuma uzsākšanas pieteikuma nosūtīšanas brīdi ir uzskatāms Līgumā norādītā Pasūtītāja pārstāvja elektroniski pa e-pastu nosūtīts pieteikums Pakalpojuma uzsākšanai Līgumā norādītajam Izpildītāja pārstāvim.

2.5. Parakstīt saistību rakstu un veikt būvuzraudzību Objektā saskaņā ar Latvijas Republikā saistošajos normatīvajos aktos noteikto kārtību Izpildītājs nozīmē šādus sertificētus **būvuzraugus:**

*2.5.1. Aizpilda atbilstoši piedāvājumam\_\_\_\_\_\_\_\_\_\_\_\_\_\_\_\_\_\_\_\_\_;*

*2.5.2. Aizpilda atbilstoši piedāvājumam\_\_\_\_\_\_\_\_\_\_\_\_\_\_\_\_\_\_\_\_\_.*

Personāla nomaiņa salīdzinājumā ar Iepirkuma piedāvājumā norādīto informāciju ir pieļaujama tikai ar Pasūtītāja iepriekšēju rakstisku saskaņojumu.

2.6. Izpildītājam Pakalpojums jāsniedz, kad vien Objektā norit būvdarbi (ieskaitot maiņu darbu, ja tāds nepieciešams būvdarbu kalendāra grafika izpildei), arī ārpus vispārpieņemtā darba laika, brīvdienās un svētku dienās. Vismaz vienam piesaistītajam speciālistam (būvuzraugam) jāapmeklē Objekts saskaņā ar Tehniskajā specifikācijā minēto.

2.7. Pasūtītājs ir tiesīgs noteikt Pakalpojuma izpildes tehnoloģisko pārtraukumu, par to 5 (piecas)  dienas iepriekš rakstiski brīdinot Izpildītāju. Par Pakalpojuma atsākšanu Pasūtītājs rakstiski informē Izpildītāju 5 (piecas) dienas iepriekš. Atbilstoši tehnoloģiskā pārtraukuma laika periodam pagarinās Pakalpojuma sniegšanas periods.

3. Līgumcena un norēķinu kārtība

1. Līgumcena par Pakalpojuma sniegšanu ir \_\_\_\_\_\_ EUR (\_\_\_\_\_ *euro* un\_\_\_\_ centi) bez pievienotās vērtības nodokļa (PVN), turpmāk – Līgumcena, atbilstoši Izpildītāja piedāvājumam Iepirkumā, ko veido:

3.1.1. Pakalpojuma nodrošināšana būvdarbu realizācijas laikā \_\_\_\_\_\_ EUR (\_\_\_\_\_ *euro* un\_\_\_\_ centi) bez PVN;

3.1.2. Pakalpojumu nodrošināšana būvdarbu garantijas termiņā \_\_\_\_\_\_ EUR (\_\_\_\_\_ *euro* un\_\_\_\_ centi) bez PVN.

3.2. Līgumcenā ir iekļautas visas ar Pakalpojuma sniegšanu saistītās izmaksas – nodokļi (izņemot PVN), materiāli, darbaspēka izmaksas, tehniskais nodrošinājums, apdrošināšana u.c. Ja pielīgtajam Pakalpojumam saskaņā ar Latvijas Republikā spēkā esošajiem normatīvajiem aktiem piemērojams PVN, tas tiek aprēķināts un maksāts papildus Līgumcenai tādā kārtībā un apmērā, kā noteikts Latvijas Republikā spēkā esošajos normatīvajos aktos.

3.3. Pasūtītājs pieņem un atzīst Izpildītāja elektronisko (nodokļu) rēķinu, ja tas noformēts atbilstoši Latvijas Republikā saistošo normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Izpildītājam jāiesniedz Pasūtītājam rēķins rakstveidā.

3.4. Līgumcena visā Līguma darbības laikā nav maināma, izņemot Līgumā noteiktos gadījumus.

3.5. Līguma 3.1.1. punktā noteiktā Līgumcenas daļas samaksa Izpildītājam tiek veikta pa daļām vairākos maksājumos, sadalot Līgumcenas daļu pa mēnešiem proporcionāli būvdarbu izpildei, ņemot vērā procentuālo izcenojuma aprēķinu no būvuzraudzības un būvdarbu izmaksām.

3.6. Līguma 3.1.2.punktā minētā Līgumcenas daļas samaksa Izpildītājam par Pakalpojuma nodrošināšanu Objekta būvdarbu garantijas termiņā tiek veikta, sadalot to iespējami vienādās daļās *(summa var atšķirties pēdējā gadā, ja precīzi nedalās)* šādi:

3.6.1. \_\_\_\_\_ EUR (\_\_\_\_\_\_ *euro* un \_\_\_ centi) bez PVN tiek samaksāti par būvdarbu garantijas termiņa pirmajā gadā (garantijas perioda 1. līdz 12. (ieskaitot) kalendārais mēnesis) veikto Pakalpojumu;

3.6.2. \_\_\_\_\_ EUR (\_\_\_\_\_\_ *euro* un \_\_\_ centi) bez PVN tiek samaksāti par būvdarbu garantijas termiņa otrajā gadā (garantijas perioda 13. līdz 24. (ieskaitot) kalendārais mēnesis) veikto Pakalpojumu;

3.6.3. \_\_\_\_\_ EUR (\_\_\_\_\_\_ *euro* un \_\_\_ centi) bez PVN tiek samaksāti par būvdarbu garantijas termiņa trešajā gadā (garantijas perioda 25. līdz 36. (ieskaitot) kalendārais mēnesis) veikto Pakalpojumu;

3.6.4. \_\_\_\_\_ EUR (\_\_\_\_\_\_ *euro* un \_\_\_ centi) bez PVN tiek samaksāti par būvdarbu garantijas termiņa ceturtajā gadā (garantijas perioda 37. līdz 48. (ieskaitot) kalendārais mēnesis) veikto Pakalpojumu;

3.6.5. \_\_\_\_\_ EUR (\_\_\_\_\_\_ *euro* un \_\_\_ centi) bez PVN tiek samaksāti par būvdarbu garantijas termiņa piektajā gadā (garantijas perioda 49. līdz 60. (ieskaitot) kalendārais mēnesis) veikto Pakalpojumu.

3.7. Līguma 3.6.punkta apakšpunktos noteiktā summa tiek samaksāta reizi gadā, kad Puses ir parakstījušas attiecīgajā periodā sniegtā Pakalpojuma nodošanas - pieņemšanas aktu, Izpildītājs ir iesniedzis Pasūtītājam atskaiti/-es par attiecīgajā garantijas gadā veiktajām Objekta apsekošanām, norādot konstatēto defektu aprakstu un cēloņu izvērtējumu un citu Pasūtītāja prasīto informāciju, un Pasūtītājs ir saņēmis Līguma noteikumiem atbilstoši sagatavotu rēķinu.

3.8. Visi Līgumcenas maksājumi tiek veikti saskaņā ar Līguma noteikumiem uz Izpildītāja Līgumā norādīto bankas kontu 30 (trīsdesmit) kalendāro dienu laikā no dienas, kad Puses parakstījušas attiecīgā Pakalpojuma nodošanas – pieņemšanas aktu, Pasūtītājs no Izpildītāja saņēmis atbilstoši sagatavotu rēķinu un citu dokumentāciju saskaņā ar Līguma noteikumiem.

3.9. Gadījumā, ja būvdarbu kopējais ilgums pagarinās un/vai ir noteikts tehnoloģiskais pārtraukums, papildus samaksa Izpildītājam netiek paredzēta.

3.10. Ja Pakalpojuma izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz Līguma pārtraukšanas brīdi izpildītajam būvdarbu apjomam.

3.11. Izpildītāja izrakstītajos rēķinos norāda:

3.11.1. Pasūtītāja nosaukums, Līgumā norādītā Pasūtītāja kontaktpersona;

3.11.2. Līguma numurs un datums, un Objekta nosaukums;

3.11.3. norāde, vai tas ir kārtējā maksājuma rēķins vai gala rēķins;

3.11.4. rekvizīti;

3.11.5. Pakalpojuma nodošanas – pieņemšanas akta datums un numurs, par kuru tiek izrakstīts rēķins (ja tāds parakstīts).

3.12. Maksājumi tiek veikti ar pārskaitījumu uz Izpildītāja rēķinā norādīto bankas kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķinu kontu attiecīgo maksājuma summu.

3.13. Pasūtītājam, par to rakstveidā informējot Izpildītāju, ir tiesības no Izpildītājam maksājamām summām ieturēt izmaksas, kuras Izpildītājam ir pienākums maksāt kā zaudējumus vai līgumsodus saskaņā ar Līguma noteikumiem.

4. Pasūtītāja saistības

4.1. Pasūtītājs apņemas:

4.1.1. norēķināties ar Izpildītāju Līgumā noteiktajā apmērā un kārtībā;

4.1.2. nodrošināt Izpildītāju ar Pasūtītāja rīcībā esošo Līguma izpildei nepieciešamo informāciju un dokumentiem;

4.1.3. pilnvarot Izpildītāju Pasūtītāja vārdā veikt šādas darbības - sagatavot, parakstīt, iesniegt un saņemt, t.sk. valsts un pašvaldības iestādēs, visus ar Līguma izpildi saistītus, normatīvajos aktos noteiktos dokumentus;

4.1.4. savlaicīgi veikt Līguma un normatīvo aktu prasībām atbilstoša Pakalpojuma pieņemšanu.

4.2. Pasūtītājs ir tiesīgs izvirzīt pretenziju Izpildītājam vai atteikties no Pakalpojuma pieņemšanas, ja Pakalpojums neatbilst Līguma noteikumiem un Latvijas Republikā saistošajos normatīvajos aktos noteiktajām prasībām.

4.3. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.

4.4. Pasūtītājam ir tiesības pieprasīt Izpildītājam būvuzraugu nomaiņu, ja būvuzraugs Pakalpojuma izpildi neveic atbilstoši Līguma nosacījumiem, un Izpildītājam tā ir jānodrošina ne vēlāk kā 7 (septiņu) dienu laikā no attiecīga pieprasījuma saņemšanas no Pasūtītāja.

4.5. Būvuzraugu nomaiņu Izpildītājs ir tiesīgs veikt, ievērojot Publisko iepirkumu likuma 62.panta noteikumus.

4.6. Pasūtītājam piemīt arī citas tiesības un pienākumi, izrietoši no Līguma un normatīvajiem aktiem.

5. Izpildītāja saistības

5.1. Izpildītājs apņemas:

5.1.1. ne vēlāk kā 10 (desmit) kalendāro dienu laikā pēc Līguma spēkā stāšanās Pasūtītājam iesniegt:

5.1.1.1. būvniecību reglamentējošiem normatīvajiem aktiem, kā arī atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” veiktu būvspeciālistu un paša Izpildītāja civiltiesiskās apdrošināšanas dokumentāciju, kas spēkā uz visu Objekta būvdarbu un būvdarbu garantijas termiņu; ja Izpildītājs apdrošināšanas līgumu noslēdzis uz noteiktu termiņu, Izpildītājs izsniedz arī apdrošinātāja izziņu – dokumentu, kas apliecina apdrošināšanas aizsardzības esību attiecībā uz Objektu;

5.1.1.2. Objekta būvuzraudzības plānu;

5.1.1.3. rīkojumu par sertificēto speciālistu nozīmēšanu Pakalpojuma veikšanai Objektā;

5.1.1.4. visu sertificēto būvuzraugu saistību rakstus;

5.1.1.5. visu sertificēto būvuzraugu būvprakses sertifikātu apliecinātas kopijas.

5.1.2. veikt Pakalpojumu un tā sastāvā ietilpstošos darbus saskaņā ar Līguma noteikumiem un Tehnisko specifikāciju, augstā kvalitātē, atbilstoši Latvijas Republikā spēkā esošo normatīvo aktu prasībām. Izpildītājs ir atbildīgs par to, lai visā Līguma izpildes laikā Pakalpojuma izpildē iesaistītajām personām būtu spēkā esošas licences un sertifikāti, ja tādi nepieciešami saskaņā ar spēkā esošajiem normatīvajiem aktiem;

5.1.3. ievērot labāko vispārpieņemto praksi būvuzraudzības pakalpojumu sniegšanā, kā arī ievērot Pasūtītāja norādījumus, ciktāl tie nav pretrunā ar normatīvajiem aktiem;

5.1.4. aizstāvēt Pasūtītāja tiesības un intereses, kā arī sniegt Pasūtītājam nepieciešamās konsultācijas Pakalpojuma izpildes gaitā. Izpildītājs bez iepriekšējas rakstiskas Pasūtītāja piekrišanas nedrīkst pieņemt lēmumus, kas ir saistīti ar Būvdarbu līguma noteikto būvdarbu apjomu vai termiņu palielināšanu vai grozīšanu, vai ar būvniecības izmaksu palielināšanu;

5.1.5. nekavējoties informēt Pasūtītāju par visiem apstākļiem, kas var ietekmēt Objekta būvdarbu kvalitāti, par neparedzētiem darbiem, kā arī, rodoties nepieciešamībai, sastādīt defektu aktus;

5.1.6. Objekta būvdarbu realizācijas laikā nodrošināt nepieciešamo būvuzraugu ierašanos Objektā ne vēlāk kā 1 (vienas) dienas laikā pēc Pasūtītāja rakstiska vai mutiska pieprasījuma;

5.1.7. būvdarbu gaitā pārbaudīt būvdarbos lietoto izstrādājumu un materiālu atbilstību Latvijas Republikā spēkā esošajiem normatīvajiem aktiem un noslēgtajam Būvdarbu līgumam;

5.1.8. būvdarbu gaitā pārbaudīt, lai būvdarbu veikšanā pielietotā tehnoloģija nodrošina Būvdarbu līgumā Pasūtītāja noteiktās kvalitātes prasības;

5.1.9. nekavējoties rakstiski informēt Pasūtītāju, ja būvdarbi tiek veikti nekvalitatīvi, ja tiek konstatētas patvaļīgas atkāpes no noslēgtā Būvdarbu līguma, kā arī, ja netiek ievērotas Latvijas Republikā spēkā esošo normatīvo aktu prasības. Šādā gadījumā Izpildītājs, iepriekš saskaņojot ar Pasūtītāju, nekavējoties iesniedz Būvdarbu līguma izpildītājam rakstisku pieprasījumu pārtraukt būvdarbus līdz konstatēto trūkumu novēršanai;

5.1.10. pārliecināties un regulāri uzraudzīt, lai Būvdarbu līguma izpildītājs ievēro Latvijas Republikā spēkā esošajos normatīvajos aktos noteiktās drošības un darba aizsardzības prasības;

5.1.11. piedalīties segto darbu pieņemšanā, paraugu ņemšanā atbilstoši spēkā esošajiem normatīvajiem aktiem, organizēt Būvdarbu līguma izpildītāja izpildāmā vai izpildītā darba kvalitātes kontroles veikšanu atbilstoši Būvdarbu līguma tehniskajai specifikācijai;

5.1.12. pastāvīgi uzraudzīt, lai Būvdarbu līguma izpildītājs ievēro Būvdarbu līgumā noteiktos būvdarbu izpildes termiņus, veicot būvdarbu kalendārā plāna salīdzinājumu ar faktiski paveiktiem darbiem. Termiņu kavējuma gadījumā nekavējoties rakstiski informēt Pasūtītāju;

5.1.13. regulāri nodrošināt būvniecības izmaksu kontroli, veicot iknedēļas sistematizētu tāmes salīdzinājumu ar faktisko būvniecības budžetu, kontrolēt būvdarbu izmaksu atbilstību Būvdarbu līguma tāmēm;

5.1.14. ne vēlāk kā 2 (divu) darba dienu laikā izskatīt un ar parakstu apliecināt Pasūtītāja iesniegto ar Objekta būvdarbu izpildi saistīto dokumentāciju;

5.1.15. nodrošināt lietvedības un darbu izpilddokumentu organizāciju un sapulču protokolēšanu, veikt Pakalpojuma pārskata atskaites iesniegšanu, t.sk., veicot foto fiksācijas, veikt Būvniecības žurnāla aizpildīšanu, regulāri apsekot Objektu un veikt attiecīgus ierakstus būvdarbu žurnālā, kā arī kontrolēt būvdarbu žurnālā un autoruzraudzības žurnālā ierakstīto norādījumu izpildi;

5.1.16. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus, ievērot darba aizsardzības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām;

5.1.17. pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;

5.1.18. ne vēlāk kā 3 (trīs) darba dienu laikā pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu);

5.1.19. Līguma izpildes laikā un termiņa beigās ar aktu nodot Pasūtītājam visu ar Pakalpojuma izpildi saistīto izpilddokumentāciju;

5.1.20. pēc Objekta būvdarbu realizācijas pabeigšanas (Objekts ir pieņemts ekspluatācijā) vienlaicīgi ar pabeigšanas atskaites un pēdējā rēķina iesniegšanu par Pakalpojuma nodrošināšanu būvdarbu realizācijas laikā iesniegt Pasūtītājam darbu pabeigšanas atskaiti un rīcības plānu defektu atklāšanai, reģistrēšanai un novēršanai būvdarbu garantijas laikā;

5.1.21. nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā:

5.1.21.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;

5.1.21.2. Izpildītāja saimnieciskā darbība tiek apturēta;

5.1.21.3. Izpildītājs tiek reģistrēts PVN maksātāju reģistrā vai izslēgts no tā;

5.1.22. informēt par rekvizītu, amatpersonu maiņu;

5.1.23. Objekta būvdarbu garantijas laikā:

5.1.23.1. veikt regulāru (pirms un pēc ziemas sezonas vai vienu reizi pusgadā) Objekta būvdarbu garantijas laika apsekošanu, iesniedzot Pasūtītājam apsekošanas atskaiti;

5.1.23.2. veikt konstatēto defektu novēršanas kvalitātes kontroli;

5.1.23.3. sniegt risinājumus konstatēto vai paredzamo defektu/ problēmu novēršanai;

5.1.23.4. nodrošināt galvenā būvuzrauga ierašanos Objektā ne vēlāk kā **3 (trīs) kalendāro dienu laikā** pēc Pasūtītāja rakstiska vai mutiska pieprasījuma.

5.2. Izpildītājs nedrīkst neatbilstoši Līgumam nodot tam ar Līgumu uzlikto pienākumu izpildi trešajām personām.

5.3. Izpildītājam ir tiesības saņemt samaksu par kvalitatīvu Līguma noteikumiem un spēkā esošiem normatīvajiem aktiem atbilstošu Pakalpojuma izpildi Līgumā noteiktajā kārtībā un apmērā.

5.4. Izpildītājs, parakstot Līgumu, apliecina, ka tam ir zināmi ar Pakalpojuma sniegšanas vietu un veidu saistītie darba vides riski, darba aizsardzības pasākumi kopumā un tie darba aizsardzības pasākumi, kas tieši attiecas uz Pakalpojuma sniegšanas vietām un veidu, un Izpildītājs patstāvīgi atbild par visiem zaudējumiem, kas Pakalpojuma sniegšanas laikā tiek nodarīti Pasūtītājam, Pasūtītāja vai Izpildītāja darbiniekiem, Pasūtītāja un trešo personu īpašumam un mantiskajām interesēm, un atlīdzina savas vainas dēļ nodarītos zaudējumus pilnā apmērā, t.sk., pilnā mērā materiāli atbild par nodarītajiem bojājumiem iekārtām, mehānismiem, materiāliem, kā arī interjeram Objektā.

5.5. Izpildītājam ir arī citas tiesības un pienākumi izrietoši no līguma un normatīvajiem aktiem.

6. Pakalpojuma nodošana-pieņemšana

6.1. Pakalpojuma nodošana-pieņemšana notiek, Izpildītājam un Pasūtītājam parakstot Pakalpojuma nodošanas-pieņemšanas aktu.

6.2. Izpildītājs Objekta būvdarbu izpildes stadijā katru mēnesi iesniedz Pasūtītājam Pakalpojuma nodošanas-pieņemšanas aktu par iepriekšējā kalendāra mēnesī faktiski izpildīto Pakalpojuma apjomu, ikmēneša atskaites, mēneša laikā radušos problēmu un risku aprakstu un Pakalpojuma sniegšanas laikā konstatēto būvniecības defektu foto fiksāciju ar norādēm par šiem defektiem līdz katra mēneša 10. (desmitajam) datumam. Pasūtītājs ir tiesīgs pieprasīt precizējošu informāciju.

6.3. Pasūtītājs 5 (piecu) darba dienu laikā izskata Izpildītāja iesniegto Pakalpojuma nodošanas-pieņemšanas aktu un paraksta to vai, ja Pasūtītājs nav apmierināts ar Pakalpojuma vai iesniegtās dokumentācijas kvalitāti, sagatavo rakstisku pretenziju par Pakalpojuma vai iesniegtās dokumentācijas kvalitāti, norādot tajā neatbilstības, iesniedzot to Izpildītājam. Šādā gadījumā Puses vienojas par pasākumiem atklāto trūkumu novēršanai un to novēršanas termiņu.

6.4. Izpildītā Pakalpojuma vai tā daļas pieņemšanas laikā Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus, un informējot Izpildītāju. Ekspertīzes gadījumā atbilstoši pagarināms Pasūtītājam noteiktais Pakalpojuma izvērtēšanas termiņš. Pasūtītājs ir tiesīgs nepieņemt veikto Pakalpojumu, ja konstatē, ka tas ir izpildīts nekvalitatīvi vai nepilnīgi un uzskatāms par neatbilstošu Līguma noteikumiem. Šādā gadījumā Pasūtītājs paziņo Izpildītājam par atteikumu pieņemt darbu.

6.5. Tā kā Pakalpojuma kvalitāte kopumā ir nosakāma ilgtermiņā, atsevišķu Pakalpojuma daļu pieņemšana pati par sevi neatņem Pasūtītājam tiesības vēlāk, objektīvi atklājoties attiecīgiem apstākļiem, izvirzīt pretenzijas Izpildītājam un neatbrīvo Izpildītāju no atbildības par Pakalpojuma izpildi.

7. Atbildība

7.1. Puses ir atbildīgas par Līgumā noteikto saistību pilnīgu izpildi atbilstoši Līguma nosacījumiem.

7.2. Par Līguma saistību neizpildi vai tā izpildi neatbilstoši Līguma noteikumiem Puses ir atbildīgas saskaņā ar Līgumu, Civillikumu un citiem Latvijas Republikā spēkā esošajiem normatīvajiem aktiem.

7.3. Sniedzot Pakalpojumu, Izpildītājs ir atbildīgs par visiem zaudējumiem, kas radušies, ja Izpildītājs nav nodrošinājis būvdarbu norises uzraudzību kopumā atbilstoši 2014.gada 19.augusta Ministru kabineta noteikumos Nr.500 “Vispārīgie būvnoteikumi” un citos būvniecības un būvuzraudzības jomu regulējošajos normatīvajos aktos noteiktajām prasībām un Līguma prasībām, būvprojekta īstenošanu atbilstoši 2014.gada 19.augusta Ministru kabineta noteikumu Nr.500 “Vispārīgie būvnoteikumi”, un citu būvniecības jomu regulējošo normatīvo aktu prasībām, to, lai būvdarbos tiktu izmantoti kvalitatīvi un būvprojektam un būvniecības jomu regulējošo normatīvo aktu prasībām atbilstoši būvizstrādājumi, un neplānotiem būvdarbu pārtraukumiem, ja šie zaudējumi radušies Izpildītāja piesaistīto speciālistu darbības vai bezdarbības dēļ.

7.4. Puses nav atbildīgas par daļēju vai pilnīgu Līgumā noteikto saistību nepildīšanu, ja tam par iemeslu ir nepārvarama vara vai ārkārtēja rakstura apstākļi – plūdi, ugunsgrēks, avārijas, streiki, valsts varas un pārvaldes institūciju lēmumi vai darbība, kas radušies pēc Līguma noslēgšanas un kuru iestāšanos Puses nevarēja ne paredzēt, ne novērst. Tādā gadījumā Līguma darbība tiek apturēta uz laiku, kamēr eksistē augstākminētie apstākļi.

7.5. Ja Izpildītājs nepilda kādu no Līguma 5.1.1.punkta apakšpunktos minētajām saistībām, Pasūtītājam ir tiesības piemērot un Izpildītājam ir pienākums samaksāt līgumsodu 50,00 EUR (piecdesmit *euro*, 00 centi) apmērā par katru kavējuma dienu.

7.6. Ja Izpildītājs nepilda citas Līgumā noteiktās saistības, Pasūtītājam ir tiesības piemērot, un Izpildītājam ir pienākums samaksāt līgumsodu 0,5% (nulle, komats, pieci procenti) apmērā no Līgumcenas par katru nokavēto dienu, ja konkrētā saistība ir izsakāma summā un termiņā, vai līgumsodu 50,00 EUR (piecdesmit *euro*, nulle centi) apmērā par katru nokavēto dienu, ja konkrētā saistība nav izsakāma summā, bet ir izsakāma termiņā, tomēr kopumā ne vairāk par 10% no Līgumcenas par pārkāpumu.

7.7. Ja Pasūtītājs bez attaisnojuma kavē Līgumā noteiktos Līgumcenas samaksas termiņus, Izpildītājs var pieprasīt līgumsodu 0,5% (nulle, komats, pieci procenti) no kavētā maksājuma summas par katru kavējuma dienu, tomēr kopumā ne vairāk par 10% no Līgumcenas.

7.8. Ja Līgums tiek izbeigts Līguma 8.5.apakšpunktā noteiktajā kārtībā, tad Pasūtītājam ir tiesības piemērot un Izpildītājam ir pienākums samaksāt līgumsodu 10% (desmit procentu) apmērā no Līgumcenas.

7.9. Ja Līgums tiek izbeigts Līguma 8.6.apakšpunktā noteiktajā kārtībā, tad Izpildītājam ir tiesības piemērot un Pasūtītājam ir pienākums samaksāt soda naudu 10% (desmit procentu) apmērā no Līgumcenas.

7.10. Līgumsods par saistību nepienācīgu izpildi vai neizpildīšanu īstā laikā (termiņā) var tikt noteikts pieaugošs, taču kopumā ne vairāk par 10 (desmit) procentiem no Līgumcenas.

7.11. Līgumsoda pamatojums ir Pasūtītāja vai projekta vadītāja sastādīts akts, ar kuru ir iepazīstināts Izpildītājs.

7.12. Aprēķināto līgumsodu un/vai zaudējumu atlīdzību Pasūtītājs ir tiesīgs ieturēt no Līguma ietvaros Izpildītājam veicamajiem turpmākajiem maksājumiem.

7.13. Līgumā paredzētā līgumsoda samaksa neatbrīvo attiecīgo Pusi no Līgumā paredzēto saistību izpildes un zaudējumu atlīdzināšanas pienākuma.

7.14. Līgumsoda samaksa neatbrīvo Pasūtītāju no turpmākas Līgumā noteikto saistību izpildes, ja vien Puses konkrētā gadījumā nenosaka citādi.

8. Līguma grozīšana un izbeigšana

8.1.Visi Līguma grozījumi, papildinājumi, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.

8.2. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai daļas.

8.3. Pasūtītājam ir tiesības izdarīt grozījumus Līgumā un tā pielikumos, ja Līguma izpildes laikā stājas spēkā jauni un/vai tiek grozīti Latvijas Republikas būvniecības nozari reglamentējošie normatīvie akti, kas paredz citus darba izpildes nosacījumus nekā šis Līgums vai tā pielikumi.

8.4. Līgumu var izbeigt, Pusēm par to savstarpēji rakstiski vienojoties. Gadījumā, ja Puses vienojas par Līguma izbeigšanu pirms tā izpildes, tiek sastādīts abpusējs akts, ar kuru tiek fiksētas uz Līguma pārtraukšanas brīdi Izpildītāja faktiski izdarītais darbs vai tā daļa, kas Līgumā noteiktā kārtībā pieņemts, pamatojoties uz ko Pasūtītājs veic norēķinu ar Izpildītāju, ievērojot Līguma nosacījumus.

8.5. Pasūtītājs ir tiesīgs vienpusīgi atkāpties no Līguma, neatlīdzinot nekādus zaudējumus Izpildītājam, par to paziņojot Izpildītājam rakstveidā 7 (septiņas) kalendārās dienas iepriekš, ja:

8.5.1. Izpildītājs ilgāk par 15(piecpadsmit) kalendārām dienām kavē kādu no Līguma 5.1.1.punkta apakšpunktos minētajām saistībām;

8.5.2. Izpildītājs nekvalitatīvi veic vai nepilda pilnā apmērā Līgumā paredzētos pienākumus, un nav pārtraucis vai turpina savu darbību vai bezdarbību ilgāk par 10 (desmit) kalendārajām dienām pēc Pasūtītāja iesniegtā Izpildītājam rakstveida paziņojuma par pienākumu pienācīgu un/vai savlaicīgu nepildīšanu;

8.5.3. ja Izpildītājs Latvijas Republikas normatīvajos aktos paredzētajā kārtībā ir atzīts par maksātnespējīgu;

8.5.4. ja tiesā ir iesniegts pieteikums par Izpildītāja atzīšanu par maksātnespējīgu.

8.6. Izpildītājam ir tiesības vienpusēji atkāpties no Līguma, par to paziņojot Pasūtītajam rakstveidā 7 (septiņas) kalendārās dienas iepriekš, gadījumā, ja Pasūtītājs kavē Līgumcenas samaksu 14 (četrpadsmit) kalendārās dienas un nav veicis Līgumcenas samaksu Izpildītājam 7 (septiņu) kalendāro dienu laikā pēc Izpildītāja iesniegtā Pasūtītājam rakstveida paziņojuma par pienākumu pienācīgu un/vai savlaicīgu nepildīšanu. Šādā gadījumā Izpildītājs ir atbildīgs par Pakalpojuma izpildi un būvuzraudzības veikšanu Objektā līdz Līguma izbeigšanas dienai. Līguma izbeigšana neatbrīvo Pasūtītāju no apmaksas par faktiski veikto būvuzraudzību Līgumā paredzētajā kārtībā.

8.7. Pasūtītājs ir tiesīgs ar atbilstošu rakstveida paziņojumu Līgumu vienpusēji uzteikt arī gadījumā, ja Līguma turpināšana Pasūtītājam nav lietderīga vai iespējama izrietoši no kompetentu valsts institūciju pieņemtiem lēmumiem vai izmaiņām normatīvajos aktos.

8.8. Līguma izbeigšana neierobežo Pušu tiesības uz līgumsodu un vai zaudējumu atlīdzību.

9. Citi noteikumi

9.1. Līgums stājas spēkā ar abpusējas parakstīšanas brīdi un ir spēkā līdz visu Līgumā paredzēto Pušu saistību pilnīgai izpildei.

9.2. Kā atbildīgo un pilnvaroto personu par Līguma izpildi, Pakalpojuma pasūtīšanu un pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē \_\_\_\_\_\_\_\_\_, tālr. \_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_@rsu.lv, un no Izpildītāja puses Izpildītājs nozīmē \_\_\_\_\_\_\_\_\_\_\_\_\_\_ tel.\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_. izmaiņu personālsastāvā gadījumā vienpusēji informējot otru Pusi.

9.3. Darbu organizatoriskie jautājumi tiek izskatīti un risināti Būvsapulcēs. Būvsapulces dienas kārtība, klātesošie dalībnieki un pieņemtie lēmumi tiek fiksēti protokolā, un tie ir saistoši visiem iesaistītajiem būvniecības dalībniekiem un obligāti izpildāmi.

9.4. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, bet elektroniski nosūtītā informācija otrajā dienā pēc tās nosūtīšanas, ja vien Puses neapstiprina ātrāku sūtījuma saņemšanu.

9.5. Puses ievēro vispārpieņemtos nepārvaramas varas (Force majeure) noteikumus.

9.6. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.

9.7. Izpildītājam ir pienākums būt lojālam un uzticamam pret Pasūtītāju, sniegt patiesu un pilnīgu informāciju par savu darbību un būvdarbiem, rīkoties ar vislielāko rūpību, pieņemot lēmumus, pildīt savus pienākumus, novēršot iespējamos interešu konfliktus.

9.8. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdus risina atbilstoši Latvijas Republikā spēkā esošajiem normatīvajiem aktiem.

9.9. Līgums sastādīts latviešu valodā uz \_\_\_ (\_\_\_\_\_\_) lapām, parakstīts 2 (divos) eksemplāros ar vienādu juridisko spēku, 1 (viens) eksemplārs izsniegts katrai Pusei. Līgumam tā noslēgšanas brīdī ir šādi pielikumi:

|  |
| --- |
| - 1. pielikums Tehniskā specifikācija uz \_\_\_\_\_\_\_\_\_ (\_\_\_\_\_\_\_\_\_\_) lapām; |
| * 2. Pielikums: Būvprojekta kopija, tiek nodota Izpildītājam atsevišķi;
* 3. Pielikums: Būvdarbu līguma kopija, tiek nodota Izpildītājam atsevišķi.
 |

10. Pušu rekvizīti un paraksti